PATVIRTINTA

BĮ Klaipėdos miesto sporto bazių valdymo centro direktoriaus 2017 m. lapkričio 07 d.

įsakymu Nr. VK -27

**BĮ KLAIPĖDOS MIESTO SPORTO BAZIŲ VALDYMO CENTRO**

**SPORTO BAZIŲ paslaugų TEIKIMO TVARKOS APRAŠaS**

1. **BENDROSIOS NUOSTATOS**
2. Sporto bazių paslaugų teikimo tvarkos aprašas (toliau – Aprašas) reglamentuoja Klaipėdos miesto sporto bazių valdymo centro (toliau – centro) sporto bazių paslaugų teikimo ir naudojimo sąlygas juridiniams ir fiziniams asmenims.
3. Aprašas parengtas vadovaujantis Klaipėdos miesto biudžetinių sporto įstaigų sporto bazių paslaugų teikimo ir naudojimo tvarkos aprašu, patvirtintu 2016 m. gruodžio 22 d. Klaipėdos miesto savivaldybės tarybos sprendimu Nr. T2-299.
4. Pagrindinės šiame tvarkos apraše vartojamos sąvokos:
	1. ***Aukščiausiosios lygos komanda*** – sporto šakos komanda, atstovaujanti Klaipėdos miestui Lietuvos aukščiausiojoje lygoje (Lietuvos krepšinio lyga, Lietuvos moterų krepšinio lyga, Lietuvos futbolo A lyga, Lietuvos rankinio aukščiausioji lyga ir kt.).

3.2. ***Ilgalaikė paslauga*** – paslauga, kai Paslaugos gavėjas naudojasi sporto įstaigos sporto bazių paslauga ilgiau nei 30 kalendorinių dienų.

3.3. ***Miesto sporto šakų rinktinė*** – Klaipėdos miesto sporto šakų rinktinė, patvirtinta vadovaujantis Klaipėdos miesto sporto šakų rinktinių sudarymo tvarkos aprašo nuostatomis.

34. ***Paslaugos gavėjas*** – paslaugos vartotojas (juridinis ar fizinis asmuo), kuris naudojasi sporto įstaigos sporto bazių paslauga (toliau – Paslaugos gavėjas).

3.5. ***Paslaugos teikėjas*** – sporto įstaiga, teikianti sporto bazių paslaugas vartotojams (juridiniams ar fiziniams asmenims) (toliau – Paslaugos teikėjas).

3.6. ***Sporto bazė*** – statinys arba statinių ir įrenginių kompleksas uždaroje ar atviroje erdvėje (sporto salė, patalpa, aikštė, stadionas, baseinas), skirtas vienos ar įvairių sporto šakų pratyboms ir sporto renginiams organizuoti.

3.7. ***Sporto bazių******paslaugų sutartis*** – sporto įstaigų sporto bazių paslaugos suteikimo sutartis, kurią pasirašo Paslaugos teikėjas ir Paslaugos gavėjas (toliau – Paslaugos sutartis).

3.8. ***Sporto pratybos*** – savarankiška sportininko arba bendra sportininkų ir trenerio veikla, planingas treniravimasis.

3.9. ***Sporto renginys*** – kūno kultūros, sporto propagavimo, žmonių ugdymo, jų gebėjimų rodymo priemonė: sporto rungtynės, varžybos, žaidynės, šventė, konferencija, konkursas, vakaras, paroda, susitikimas.

3.10. ***Specializuota sporto salė*** – tam tikrų matmenų uždara patalpa, turinti įrangą ar inventorių, pritaikytą tam tikros sporto šakos sportininkų treniruotėms ar sporto renginiams saugiai organizuoti.

3.11. ***Trumpalaikė paslauga*** – paslauga, kai Paslaugos gavėjas naudojasi sporto įstaigos sporto bazių paslauga vienkartiniam renginiui organizuoti, bet ne ilgiau kaip 30 kalendorinių dienų.

1. **SPORTO BAZIŲ PASLAUGŲ TEIKIMO SĄLYGOS**

4. Centras interneto svetainėje adresu [www.sportobazes.lt](http://www.sportobazes.lt) skelbia ir nuolat atnaujina informaciją apie sporto bazių teikiamas paslaugas (sporto bazės, jų paskirtis, laisvą bei užimtą laiką, adresas, kontaktinis telefonas ir t. t.);

5. Teikiamos sporto bazių paslaugos gali būti trumpalaikės arba ilgalaikės.

6. Specializuotomis sporto salėmis gali naudotis tik tam tikrų sporto šakų atstovai šio aprašo nustatyta tvarka.

7. Pirmumo teisė naudotis sporto bazių paslauga teikiama:

7.1. biudžetinėms sporto įstaigoms jų pagrindinei veiklai vykdyti;

7.2. viešosioms sporto įstaigoms, kurių savininkė ar dalininkė yra Klaipėdos miesto savivaldybė;

7.3. sporto įstaigoms, vykdančioms pasirenkamojo vaikų ugdymo programas, finansuojamas savivaldybės sportininko krepšelio lėšomis, bei vykdančioms neformaliojo vaikų švietimo programas, finansuojamas valstybės lėšomis;

7.4. sporto organizacijų patvirtintoms Klaipėdos miesto sporto šakų rinktinėms (patvirtintoms Klaipėdos m. savivaldybės administracijos direktoriaus įsakymu);

8. Prioriteto tvarka, pagal patvirtintą grafiką ir sąlygas, sporto šakų aukščiausiųjų lygų komandos, reprezentuojančios Klaipėdos miestą, turi pirmenybę pasirinkti laisvą laiką šiose sporto bazėse: sporto salėje Taikos 61A, Klaipėdoje; krepšinio sporto salėje Dariaus ir Girėno g. 10, Klaipėdoje; futbolo aikštėje Sportininkų g. 46, Klaipėdoje.

9. Paslaugos gavėjas, norintis naudotis ilgalaike sporto bazių paslauga, Paslaugos teikėjui pateikia prašymą ne anksčiau kaip 30 kalendorinių dienų iki planuojamos veiklos pradžios. Prašymai priimami: pirmadieniais – ketvirtadieniais nuo 8.00 val. iki 17.00 val. (pietų pertrauka nuo 12.00 iki 12.45 val.) , penktadieniais nuo 8.00 val iki 15.45 val. (pietų pertrauka nuo 12.00 iki 12.45 val.) adresu Dariaus ir Girėno 10, Klaipėda arba elektroniniu paštu: sporto.r@balticum-tv.lt;

10. Paslaugos gavėjas, norintis naudotis trumpalaike sporto bazių paslauga, Paslaugos teikėjui pateikia prašymą ne anksčiau kaip prieš 60 kalendorinių dienų iki planuojamo sporto renginio pradžios . Prašymai priimami: pirmadieniais – ketvirtadieniais nuo 8.00 val. iki 17.00 val. (pietų pertrauka nuo 12.00 iki 12.45 val.), penktadieniais nuo 8.00 val. iki 15.45 val. (pietų pertrauka nuo 12.00 iki 12.45 val.) adresu Dariaus ir Girėno 10, Klaipėda arba elektroniniu paštu: sporto.r@balticum-tv.lt.

11. Paslaugos gavėjas prašyme nurodo: sporto bazę, kurioje planuoja vykdyti veiklą, sporto bazės naudojimo tikslą, pageidaujamą valandų skaičių, trukmę, sporto renginyje ar pratybose dalyvaujančių asmenų skaičių, atsakingų asmenų kontaktinius duomenis ir kt.

12. Paslaugos teikėjas, išnagrinėjęs gautus prašymus, atsižvelgdamas į sporto bazių užimtumo tinklelį, sprendžia, kokiu laiku ir kokiomis sąlygomis Paslaugos gavėjams bus teikiamos sporto bazių paslaugos.

13. Jeigu yra gauta keletą prašymų į tą pačią sporto bazę , tuo pačiu laiku, bus atsižvelgiama į tai, kada gauti prašymai. (pirmumas suteikiamas pagal prašymų registracijos pirmumą);

14. Paslaugos gavėjams, išvardytiems tvarkos aprašo 7.1– 7.3 papunkčiuose, sporto bazių paslaugos teikiamos pagal ugdymo grupėms nustatytą skiriamų kontaktinių akademinių ugdymo valandų skaičių ir pagal patvirtintą kalendorinį sportinių renginių planą.

15. Paslaugos gavėjas, norintis naudotis trumpalaike sporto bazių paslauga einamojo mėnesio laikotarpiu, sporto paslaugas gali užsisakyti internetinėje svetainėje adresu [www.sportobazes.lt](http://www.sportobazes.lt);

16. Centras, suderinęs sporto bazių paslaugų teikimo grafiką, su Paslaugos gavėju pasirašo sporto bazių paslaugų sutartį, kurios formą tvirtina Klaipėdos miesto savivaldybės administracijos direktorius.

16.1 Paslaugos gavėjas, ne vėliau kaip prieš 1 darbo dieną iki planuojamo sutarties pakeitimo ar papildymo, gali teikti prašymą raštu dėl sutarties pakeitimo ar papildymo. Prašymai priimami: pirmadieniais – ketvirtadieniais nuo 8.00 val. iki 17.00 val. (pietų pertrauka nuo 12.00 iki 12.45 val.), penktadieniais nuo 8.00 val. iki 15.45 val. (pietų pertrauka nuo 12.00 iki 12.45 val.) adresu Dariaus ir Girėno 10, Klaipėda arba elektroniniu paštu: sporto.r@balticum-tv.lt. Sutarties pakeitimai ir papildymai įforminami papildoma sutartimi ar priedu, kuris neatsiejama sudarytos sutarties dalis.

17. Pasirašomų sporto bazių paslaugų sutarčių galiojimo terminas negali būti vėlesnis nei rugsėjo 30 d. ir ne ilgesnis kaip vieni metai.

18. Centro teikiamų paslaugų įkainiai tvirtinami Klaipėdos miesto savivaldybės tarybos sprendimais ir skelbiami sporto įstaigų interneto svetainėse.

19. Paslaugos gavėjas negali naudotis sporto bazių paslauga, jeigu planuoja vykdyti veiklą, prieštaraujančią teisės aktams, reglamentuojantiems sportinės veiklos vykdymo sąlygas sporto bazėse.

1. **BAIGIAMOSIOS NUOSTATOS**

20. Visi iškilę ginčytini klausimai sprendžiami šalių susitarimu arba įstatymų numatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_